b'\n_START_ARTICLE_\nCarl Friedrich Abel\n_START_PARAGRAPH_\nCarl Friedrich Abel (ortografiat uneori \xc8\x99i Karl Friedrich Abel) (n.22 decembrie 1723, K\xc3\xb6then - d.20 iunie 1787, Londra) a fost un compozitor \xc8\x99i instrumentist german.\n_START_SECTION_\nBiografie\n_START_PARAGRAPH_\nAbel s-a n\xc4\x83scut \xc3\xaentr-o familie de muzicieni, tat\xc4\x83l s\xc4\x83u Christian Ferdinand Abel a fost instrumentist principal \xc3\xaen orchestra lui Johann Sebastian Bach la K\xc3\xb6then. Timp de zece ani (1748-1758) face parte din orchestra lui Johann Adolph Hasse din Dresda, post pe care l-a ob\xc8\x9binut la recomandarea lui Bach._NEWLINE_\xc3\x8en 1759 pleac\xc4\x83 la Londra unde devine muzician al reginei Charlotte. \xc3\x8en 1762 Johann Christian Bach, fiul cel mai mic al lui Johann Sebastian Bach vine la Londra \xc8\x99i se \xc3\xaemprietene\xc8\x99te cu Abel. \xc3\x8empreun\xc4\x83 cei doi \xc3\xaenfiin\xc8\x9beaz\xc4\x83 "Bach-Abel-Concerts" (1764-1782), o serie celebr\xc4\x83 de concerte. \xc3\x8en 1764 t\xc3\xa2n\xc4\x83rul Mozart, \xc3\xaen vizit\xc4\x83 la Londra, studiaz\xc4\x83 compozi\xc8\x9biile lui Abel. Dup\xc4\x83 moartea lui Johann Christian Bach \xc3\xaen 1782, Abel revine pentru doi ani \xc3\xaen Germania, dar neav\xc3\xa2nd succes se re\xc3\xaentoarce la Londra unde moare s\xc4\x83rac \xc3\xaen 1787._NEWLINE_Carl Friedrich Abel a fost ultimul mare virtuoz al violei da gamba, pentru care a compus mai multe lucr\xc4\x83ri. Odat\xc4\x83 cu el, \xc8\x99i instrumentul a disp\xc4\x83rut de pe scene \xc8\x99i din orchestre.'